Sixpence None the Richer
Sixpence None the Richer היא להקת רוק נוצרי מניו בראונפלס, טקסס, הפועלת מנאשוויל, טנסי. שמה של הלהקה, שמשמעו "לא התעשר ולו בשש פרוטות", מבוסס על קטע מספרו של ק.ס. לואיס, "נצרות כפשוטה". הלהקה נוסדה על ידי מאט סלוקום ולי נאש, הזמרת, בתחילה שנות ה-90.
ב-1997 הוציאה הלהקה אלבום הנושא על שמה, אשר קיבל תשומת לב בציבור הרחב. ב-1999, השיר "Kiss Me" הופץ כסינגל, ובזכותו התפרסמה הלהקה ברחבי ארצות הברית. השיר גם זכה להצלחה במדינות רבות, וכיכב בפסקול של מספר סרטים, (המוכר מביניהם, "יש לה את זה") ובתוכניות טלוויזיה (למשל, "דוסון קריק").
בשנת 2000 ביצעה הלהקה גרסת כיסוי לשיר "There She Goes" של הלהקה The La's, והוציאה אותו כסינגל, והוא הפך במהרה ללהיט השני שלהם.
הלהקה עמדה להוציא אלבום נוסף, כאשר חברת התקליטים שלה החלה להתפרק, ובכך נדחתה ההשקה. בהמשך רכשה אותה חברת התקליטים "Word Records", והאלבום "Divine Discontent" הופץ ב-2002. בין השירים באלבום זה נכלל השיר "Don't Dream It's Over", שגם הוא זכה להצלחה מסוימת, ונחשב ללהיט השלישי של הלהקה.
ב-26 בפברואר 2004 הכריז מאט סלוקום במכתב למגזין CCM על פירוקה של סיקספנס נון דה ריצ'ר. חודשים מספר לאחר מכן, הוא הכריז על הצטרפותו ללהקה חדשה, ה-"Astronaut Pushers". לי נאש החלה בעבודה עם המפיק פייר מרשנד.
בשנת 2007 הכריזה הלהקה כי היא מתאחדת ומתחילה לעבוד על אלבום חדש. באותה שנה הוציאה את האלבום "The Dawn of Grace". ב-2012 הוציאה הלהקה את האלבום "Lost in Transition".
ב- 12 בנובמבר 2016 הופיעה הלהקה בפסטיבל Love Love Rock בטאיפיי, טייוואן, עם מספר להיטים, ביניהם "Don't Dream It's Over", "Kiss Me" ו- "There She Goes".
אבא אמריקאי
אבא אמריקאי (באנגלית !American Dad) היא סדרת הנפשה טלווזיונית אמריקאית אשר נוצרה על ידי סת' מקפרלן, יוצר הסדרה "איש משפחה". הסדרה שודרה בתחילה ברשת FOX האמריקאית במשך 11 עונות, ולאחר מכן היא נמכרה לרשת הכבלים האמריקאית TBS.
עלילת הסדרה עוקבת אחר סוכן ה-CIA סטן סמית' ומשפחתו, הגרים בעיירה הבדיונית לנגלי פולס, וירג'יניה, הסמוכה לוושינגטון די. סי. הסדרה היא סדרה סאטירית, התוקפת בין היתר את היחס של ארצות הברית לטרוריסטים לאחר פיגועי 11 בספטמבר.
פרק הפיילוט שודר בארצות הברית ב-6 בפברואר 2005, 30 דקות לאחר הסופרבול. עונתה הראשונה החלה את שידוריה בארצות הברית ב-1 במאי 2005. העונה ה-19 עתידה לעלות לשידור בארצות הברית ב-24 בינואר 2022. ב-16 בדצמבר 2021, רשת TBS האמריקאית חידשה את הסדרה מראש לעונות 20 ו-21.
בישראל, משודרת הסדרה עד עונה 15 ב-HOT HBO, לפני כן בערוץ HOT Plus, ולפני כן שודרה בערוצים Xtra Hot והוט 3. כל עונות הסדרה גם כן זמינות בשירות הסטרימינג דיסני+ תחת קטגוריית סטאר.
אירועים.
ללא תאריך מדויק:
נולדו.
ללא תאריך מדויק:
נפטרו.
ללא תאריך מדויק:
הפלפאף
בית הפלפאף הוא בית בבית הספר הוגוורטס, בסדרת ספרי הארי פוטר שכתבה ג'יי קיי רולינג. בית זה נוסד על ידי הלגה הפלפאף, אשר נחשבה לטובת לב והייתה מוכנה לקבל לביתה תלמידים ללא דרישות מוקדמות. התכונות הרצויות בבית זה הן הגינות, סבלנות, נאמנות וחריצות. מקור השם הוא במילים האנגליות huff and puff, המרמזות על מאמץ וחריצות. סמל הבית הוא גירית דבש שחורה על רקע צהוב, וחדר המועדון שלו שוכן ליד המטבחים (כדי להיכנס צריך להקיש על דלת חדר המועדון לפי הקצב "הלגה הפלפאף". זהו חדר המועדון היחידי שיש לו דרך לשמור שתלמידים לא ייכנסו אליו- על ידי התזת חומץ עליהם).
בדומה לרייבנקלו, בית הפלפאף אינו תופס נפח רב בעלילת הספרים, עם זאת, סדריק דיגורי העלה את קרנו של הבית בשל תפקידו בנבחרת הקווידיץ' ובשל השתתפותו בטורניר הקוסמים המשולש בספר הרביעי. בנוסף ידוע שחלק מתלמידי הבית הצטרפו לארגון צבא דמבלדור, ואף השתתפו באופן פעיל בקרב על הוגוורטס. דמויות מפורסמות מהפלפאף: ניוט סלמנדרה, נימפדורה טונקס, סדריק דיגורי ונוסף לכך מבית זה לא יצא אפילו אוכל מוות אחד. אם לא מחשיבים את סדריק דיגורי בהארי והילד המקולל (בנסיעה בזמן של אלבוס פוטר וסקורפיוס מאלפוי)
דברי מצנפת המיון.
מצנפת המיון:
"אך אם בגולגולתו אמצא,
טוב לב ואורך רוח,
אודיע כי להפלפאף,
הוא מועמד בטוח!"
באנגלית:
"You might belong in Hufflepuff, Where they are just and loyal, Those patient Hufflepuffs are true and unafraid of toil."
הלגה הפלפאף.
הפלפאף היא אחת מארבעת מייסדי הוגוורטס, והיא ידועה כטובת לב וחרוצה. היא הייתה מוכשרת במיוחד בקסמים הקשורים למזון, ורבות מהמנות המוגשות בסעודות בהוגוורטס מבושלות לפי המתכונים שלה. על פי רולינג, היא זו שיזמה את העסקתם של גמדוני הבית במטבחי הוגוורטס ואף הייתה הראשונה שהביאה אותם מאירלנד לאנגליה. הפלפאף הותירה אחריה ספל קסום, אשר עבר מדור לדור במשפחתה. הספל נגנב על ידי וולדמורט, שהפך אותו לאחד מההורוקרוקסים שלו.
אספנות
אספנות היא סוג של תחביב או עיסוק פנאי בו האספן עוסק באגירת פריטים שונים, בדרך כלל תוך התמקדות בתחום ואף בתת-תחום מסוים. איסוף מתבצע לשם מחקר, הפקת רווח או למטרות הנאה ובידור.
קיימות חנויות ייעודיות המוכרות פרטי אספנות, כמו גם חנויות קומיקס שמוכרות בין היתר מהדורות מיוחדות ומוגבלות, הנחשבות לרוב כפריטי אספנות נדירים.
תחומי אספנות.
תחומי אספנות נפוצים הם איסוף בולים, איסוף מטבעות, איסוף כלי רכב, איסוף חתימות, וכן איסוף שטרות, מיניאטורות, כרטיסי חיוג, עטים, עתיקות, ספרים, חוברות קומיקס, כלי נשק, יצירות אמנות, ספרים, בעלי חיים נדירים, קונכיות, סמלים וסיכות.
גם צעצועים הם מושא לאספנות. אספני צעצועים מתמקדים לעיתים במותג, כגון "ברבי" ו"פופ" או מתקני סוכריות פז, או בנושא כגון דגמי רכבות, אקשן פיגרז (בובות פעולה) ומיניאטורות דינוזאורים.
סוג נוסף של אספנות הוא איסוף מזכרות ממקומות ביקור או צילום תמונות, למשל תמונות כלי רכב או צילום כלי טיס על ידי ספוטרים (חובבי תעופה העוקבים אחרי כלי טיס, המראות ונחיתות). גם בצילום טבע יכולה להיות מעין אספנות כאשר הצלם מנסה לצלם כמה שיותר מינים של בעלי חיים ופרחים, ובפרט מינים נדירים.
תחום נוסף של אספנות הוא מקלטי רדיו ישנים, פטיפונים ותיבות נגינה. בישראל קיימת קבוצת אספנים שהוקמה על ידי דורון רותם אף משפצים את המכשירים הישנים.
המניעים לאיסוף.
לאספנות יכולים להיות מספר מניעים, כגון:
פריטי אספנות יכולים להיות רבי ערך (כדגומת כלי רכב ותכשיטים) או חסרי ערך כללי ממשי (כגון פקקי בקבוקים ומחזיקי מפתחות), לעיתים מדובר בפרטים עתיקי יומין. לעיתים נאספים עצמים שנכחו או היו בשימוש באירועים היסטוריים חשובים. כאשר מדובר באוספים של פריטים נדירים, כגון כלי נשק היסטוריים או פרטי לבוש של ידוענים, עשויים אלו להימכר מכירות פומביות בסכומי עתק.
איסוף בולים.
איסוף בולים הוא אחד מסוגי האספנות הפופולריים בעולם. רשויות דואר של מדינות שונות מעדכנות את עיצוב הבולים מדי תקופה, דבר שמספק חומר חדש לאספנים. האספנים לרוב אוספים את בוליהם לאלבום בולים. ישנם חנויות המוכרות בולים עכשוויים ממדינות שונות בעולם לצד בולים היסטוריים. מתקיימות תערוכת בולים ואף קיים איגוד בינלאומי לבולאות. בולאות הוא תחום הכולל חקר בולים ואיסופם.
קיימים בולים נדירים למדי המוכרים בזכות טעויות הדפסה, למשל ברבור הפוך וג'ני ההפוכה, שמהווים כיום פרטי אספנות יקרים ביותר. בנוסף קיימים בולים בעלי ערך היסטורי כגון הפני השחור והבולים של רג'פיפלה.
תסיסה אנארובית
מולדובה (חבל ארץ)
מולדובה (ברומנית: Moldova) הוא חבל ארץ בצפון-מזרח רומניה. מאז הכרזת העצמאות של רפובליקת מולדובה מכונה החבל גם בשם "מערב מולדובה" (Moldova occidentală או Moldova de vest).
החבל, המשתרע על פני 35.806 קילומטרים רבועים, שוכן באזור שהיה בעבר שייך לנסיכות מולדובה. במהלך ההיסטוריה של האזור ספחה האימפריה הרוסית חלק משטחי הנסיכות. שארית הנסיכות התאחדה עם נסיכות ולאכיה ויצרו בכך את המדינה הקרויה רומניה. חלק מהאזורים שסופחו לאימפריה הרוסית מהווים כעת מדינה עצמאית הנושאת את השם רפובליקת מולדובה ובחלקם הקטן משתייכים לאוקראינה.
חבל מולדובה שברומניה גובל בצפון עם אוקראינה, בצפון מערב עם חבל בוקובינה המחולק בין אוקראינה לרומניה, במערב עם טרנסילבניה, בדרום עם מונטניה, בדרום מזרח עם דוברוג'ה ובמזרח עם רפובליקת מולדובה.
חבל מולדובה שברומניה כולל בימינו את המחוזות הבאים (מצפון לדרום):
אוכלוסיית החבל, לפי נתוני שנת 2011, כוללת 4.284.062 תושבים.
מולדובה (פירושונים)
נקם
I.p.l.
הארדקור ראפ
הארדקור ראפ (אנגלית: Hardcore Rap), הוא תת-סגנון מוזיקלי המשתייך לסגנון הראפ והיפ הופ. סגנון זה מאופיין כראפ קשוח העוסק בסקס, בסמים ובאלימות.
רקע.
בשנת 1986, החל סקולי די (Schoolly D), מאפיונר מפילדלפיה, להשתמש בשיריו בקללות ומילים גסות, דבר שלא היה נפוץ בשירי ראפ.
בתחילת 1987 להקת Boogie Down Productions ובראשה הראפר KRS-One המציאו ז'אנר חדש של ראפ מחתרתי ופוליטי עם האלבום (Criminal Minded) הנקרא "Hardcore Rap". מאוחר יותר אותה שנה להקת פאבליק אנמי (Public Enemy), להקת ראפ מניו יורק, אימצה את הסגנון הזה והפכה אותו לפופולרי מאוד עם אלבומה "Yo! Bum Rush the Show". לדעת מעריציה הלהקה גרמה לשינוי מהותי בסגנון הראפ.